**O D G O V O R**

на пратеничко прашање од пратеникот Зумрете Јакупи, поставено на 77-та седница на Собранието на Република Македонија,

одржана на 05 ноември 2009 година

 Едана од приоритетните задачи на програмата на Министерството за животна средина и просторно планирање е решавањето на еколошките "жешки точки" во Република македонија, наследено од поранешната индустријализација поради несоодветното и непрописното одлагање на отпадот од производниот процес. Од неколку идентификувани жешки точки е и рудникот за антимон и арсен во с. Лојане, општина Липково.

 Согласно Законот за минерални суровини, фирмата "ФАРМАКОМ МБ" -Зајача ДООЕЛ Скопје, има поднесено барање за добивање на концесија за експлоатација на минералните суровини во старите јаловишта на рудникот во атарот на с. Лојане и Ваксинце и има потпишано договор за експлоатација со Министерството за економија во 2007 година.

 По добивање на концесијата на дадениот простор, "ФАРМАКОМ МБ" -Зајача ДООЕЛ Скопје пристапи кон детално анализирање на добиениот концесиски простор, прибирање на постоечката документација и изработка на програма за детално истражување на постоечкиот материјал за негова повторна употреба.

 Врз основа на изведените истражни работи и испитување на квалитетот на депонираниот материјал, фирмата "ФАРМАКОМ МБ" -Зајача се заинтересира да изврши експлоатација на јаловиштето за антимон и арсен концентратот со транспортитање на отпадот за преработка во постоечките капацитети во Зајача, Р. Србија. Значи дека рудникот не се активира повторно, но отпадот од јаловиштето се одлага и транспортира надвор од територијата на Република Македонија.

 Одлагањето на опасниот отпад и негово транспортирање од јаловиштето се врши согласно законските прописи на Р. Македонија и Р. Србија за управување со опасен отпад, како и Базелската Конвенција за транспорт на опасен отпад. За да го транспортира отпадот, фирмата "ФАРМАКОМ МБ" -Зајача ги обезбеди сите потребни документи од Министерството за животна средина и просторно планирање на Р. Македонија и на Р. Србија. Согласно последните податоци, до сега се транспортирани околу 500 тони отпад. Поради врнежливото време последните недели, процесот е стопиран за некое време.

 Воедо Ве информираме дека во тек се реализира Проектот "Одржливаремедијација и управување со загадувањето во Бучим и Лојане. Проектот е дел од Регионлната програма "Зајакнување на капацитетите на земјите од Западен Балкан за решавање на еколошките проблеми преку ремедијација на приоритетните еколошки жаришта", финансиран од Владата на Кралството Холандија а спроведен од страна на УНДП во 6 (шест) земји во регионот, во соработка со Министерствата за животна средина во сите земји. Во делот на Лојане е изготвен изведбениот проект за ремедијација и неговата изведба треба да заврши пред завршување на проектот, тоа е април 2010 година. Со проектот се предвидува ремедијација на целиот простор на старото јаловиште на рудникот во Лојане.

 Транспортот на опасниот отпад и рекултивација на просторијата значи санација и решавање на загадувањето од опасниот отпад, со тоа подобрување на состојбата на животната срдина и квалитетот на животот на населението што живее на и околу подрачјето на рудникот во Лојане.